Kijivas Politehniskais institūts
Ukrainas Nacionālā Tehniskā universitāte "Ihora Sikorska Kijivas Politehniskais institūts" (ukraiņu: Національний технічний університет України «Київський політехнічний інститут імені Ігоря Сікорського») ir viena no lielākajām Ukrainas universitātēm, dibināta 1898. gadā. Tajā ietilpst 18 fakultātes, 7 izglītības un zinātnes institūti (tostarp viens militārais), Apvienotā mašīnbūves fakultāte, filiāle Slavutičā, 15 pētniecības institūti un zinātniskie centri, projektēšanas birojs un citas struktūras. Augstskola ir sagatavojusi gandrīz 370 tūkstošus speciālistu, no kuriem 60 tūkstoši — Ukrainas neatkarības laikā. 2016. gada vasarā universitāte tika nosaukta slavenā lidmašīnu konstruktora Ihora Sikorska vārdā.